Abantu mukaaga bavuganyizza mu Bbingwa wa Mabbingwa wa CBS 2022.
Omukyala Nantongo Rosemary omuwagizi wa vipers ne Man U, asitukidde mu mpaka za bbingwa wamabbinwa w’eby’emizannyo owa CBS 2022.
Nantongo awangudde n’obubonero 50 n’afuna piki piki.
Amezze abasajja 5 abavuganyizza naye mu mpaka ezinyumidde abalabi mu kibuga Masaka.
Addiriddwa Ntege Salim afunye obubonero 39 nga wakuweebwa akakadde ka shs 1,500,000/=.
Abdallah Ibra akutte kya 3 n’obubonero 34 wakufuna 1,000,000/=.
Kawooya Shafic akutte kya 4 n’obubonero 32 wakufuna emitwalo 300,000/=.
Kawooya Steven akutte kya 5 n’obubonero 13 yewangulidde emitwalo 200,000 olwo Mujabi Abdu akutte ekyomukaaga n’obubonero 6 ye talina kyawangudde.
Mu bavuganyirizza mu bibinja Team Nakaseke ebaddemu Ssemwogerere David ne Lubega Joseph bawangudde omutendera guno n’obubonero 29 ne bawangula ekirabo kya 1,000,000/=.
Team cardif ebaddemu Arinaitwe Innocent ne Jjuuko David ne bakwata kya 2 n’obubonero 21 nga bewangulidde emitwalo 750,000/=.
Akulira ebiwerezebwa ku mpewo za CBS omuk Hajji Abbey Mukiibi ategezezza nti empaka zino zigendereramu okutumbula ebitone bya bavubuka.
Ziwagiddwa kampuni ezenjawulo okuli busungu waragi, Mt St Henry’s high school Mukono n’abalala.
Abawanguzi be mpaka zino bagenda kukwasibwa ebirabo byabwe ku lwokutaano lwa wiiki ejja ku Massengere, kyokka ng’abakontanyi abawagira team ya vipers bbo tiimu ya vipers egenda kubasiima akensusso.
run_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn